ఎలాన్ మస్క్ సారథ్యంలోని ఎలక్ట్రిక్ వాహనాల దిగ్గజ సంస్థ టెస్లా బెంగళూరులో కార్యాలయాన్ని రిజిస్ట్రేషన్ చేయించి ఏడాది గడుస్తోంది. టెస్లా వాహనాలు ఇప్పటివరకు భారత రోడ్లపై కనిపించలేదు.
ఈ నేపథ్యంలో కేంద్ర రవాణా, రహదారుల శాఖ మంత్రి నితిన్ గడ్కరీ స్పందించారు. టెస్లా భారత్ లోనే ఎలక్ట్రిక్ వాహనాలు తయారుచేస్తే అనేక ప్రయోజనాలు అందుకోవచ్చని చెప్పారు. దేశంలో ఎలక్ట్రిక్ వాహనాలదే భవిష్యత్ అని గడ్కరీ ఉద్ఘాటించారు. పెట్రోల్ ఆధారిత వాహనాలతో పోల్చితే విద్యుత్ ఆధారిత వాహనాల ధరలు తగ్గే రోజు మరెంతో దూరంలో లేదని అన్నారు. ఎలాన్ మస్క్ కు చెందిన టెస్లా చైనా నుంచి ఎలక్ట్రిక్ వాహనాలను దిగుమతి చేసుకుని భారత్ లో విక్రయిస్తుందేమోన్న సందేహాల నేపథ్యంలో గడ్కరీ ఈ వ్యాఖ్యలు చేసినట్టు తెలుస్తోంది.
గత నెల 26న కూడా గడ్కరీ ఇదే తరహాలో వ్యాఖ్యానించారు. "ఒకవేళ టెస్లా సీఈఓ ఎలాన్ మస్క్ భారత్ లోనే కార్ల ఉత్పాదన జరిపితే ఎలాంటి సమస్యా లేదు. నిరభ్యంతరంగా భారత్ కు రావొచ్చు, కార్ల ఉత్పత్తి కేంద్రాన్ని స్థాపించుకోవచ్చు. ఇక్కడే కార్లు తయారుచేసి విదేశాలకు కూడా ఎగుమతి చేసుకోవచ్చు. అంతేతప్ప చైనా నుంచి మాత్రం ఎలక్ట్రిక్ వాహనాలు దిగుమతి చేసుకుని ఇక్కడ విక్రయించరాదు" అని స్పష్టం చేశారు.
Nitin Gadkari
Tesla
Electric Vehicles
India
China
Do you hate fake news, misleading titles, cooked up stories and cheap analyses?..... We are here for YOU: Team ap7am.com
elan mask saarathyamlooni electric vahanala diggaja samstha tesla bengalurulo kaaryaalayaanni resistration cheyinchi edaadi gadustondi. tesla vaahanaalu ippativaraku bhaarata rodlapai kanipinchaledu.
ee nepathyamlo kendra rawana, rahadaarula saakha mantri nitin gadkari spandinchaaru. tesla bharat lone electric vaahanaalu tayaaruchesthe aneka prayojanaalu andukovachani cheppaaru. desamlo electric vahanalade bhavishyat ani gadkari udghaatinchaaru. petrol aadhaarita vaahanaalato polchithe vidyut aadhaarita vahanala dharalu tagge roju marentho dooramlo ledani annaru. elan mask ku chendina tesla chaina nunchi electric vaahanaalanu digumati chesukuni bharat loo vikrayistundemonna sandehaala nepathyamlo gadkari ee vyaakhyalu chesinattu telustondi.
gatha nela 26na kuudaa gadkari ide tarahaalo vyaakhyaaninchaaru. "okavela tesla seeeo elan mask bharat lone kaarla utpaadana jaripithe elanti samasya ledu. nirabhyantaramgaa bharat ku ravochu, kaarla utpatti kendraanni sthaapinchukovachhu. ikkade kaarlu tayaaruchesi videsaalaku kuudaa egumati chesukovachhu. antetappa chaina nunchi maatram electric vaahanaalu digumati chesukuni ikkada vikrayincharaadu" ani spashtam chesaru.
Nitin Gadkari
Tesla
Electric Vehicles
India
China
Do you hate fake news, misleading titles, cooked up stories and cheap analyses?..... We are here for YOU: Team ap7am.com